CELEX: 32014R0182
Language: sk
Date: 2013-12-17 00:00:00
Title: Delegované nariadenie Komisie (EÚ) č. 182/2014 zo 17. decembra 2013 , ktorým sa mení príloha III k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií

27.2.2014   
            
            
               SK
            
            
               Úradný vestník Európskej únie
            
            
               L 57/1
            
         
      DELEGOVANÉ NARIADENIE KOMISIE (EÚ) č. 182/2014
   zo 17. decembra 2013,
   ktorým sa mení príloha III k nariadeniu Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä na jeho článok 10 ods. 4,
   keďže:
   
               (1)
            
            
               V článku 9 ods. 1 nariadenia (EÚ) č. 978/2012 sa stanovujú osobitné kritériá oprávnenosti, ktoré musí žiadajúca krajina splniť, aby mohla využívať výhodu colných preferencií poskytovanú podľa osobitného stimulačného opatrenia pre trvalo udržateľný rozvoj a dobrú správu vecí verejných (režim VSP+). Na tieto účely by sa krajina mala považovať za zraniteľnú. Mala by mať ratifikované všetky dohovory uvedené v prílohe VIII a podľa najnovších dostupných záverov príslušných monitorovacích subjektov nedošlo k závažným nedostatkom pri účinnom vykonávaní žiadneho z týchto dohovorov. V súvislosti s ktorýmkoľvek uvedeným dohovorom krajina nevzniesla výhradu, ktorá je v dohovore zakázaná alebo ktorá je výlučne na účely článku 9 nariadenia (EÚ) č. 978/2012 považovaná za výhradu v rozpore s cieľom a účelom tohto dohovoru. Mala by bezvýhradne prijať požiadavky na podávanie správ uložené každým dohovorom a zaviazať sa tak, ako sa to vyžaduje v článku 9 ods. 1 písm. d), e) a f) nariadenia (EÚ) č. 978/2012.
            
         
               (2)
            
            
               Každá krajina zvýhodnená v rámci systému VSP, ktorá chce využívať výhody režimu VSP+, musí podať žiadosť sprevádzanú súhrnnými informáciami o ratifikácii príslušných dohovorov, uviesť svoje výhrady a námietky ostatných zmluvných strán dohovoru k týmto výhradám a svoje záväzky.
            
         
               (3)
            
            
               Komisia bola splnomocnená na prijatie delegovaného aktu v súlade s článkom 290 ZFEÚ na účely stanovenia a zmeny prílohy III s cieľom poskytnúť režim VSP+ žiadajúcej krajine prostredníctvom doplnenia tejto krajiny na zoznam krajín zvýhodnených v rámci režimu VSP+.
            
         
               (4)
            
            
               Komisii bola doručená žiadosť Salvádorskej republiky, Guatemalskej republiky a Panamskej republiky.
            
         
               (5)
            
            
               Komisia preskúmala žiadosti podané v súlade s ustanoveniami článku 10 ods. 1 nariadenia (EÚ) č. 978/2012 a rozhodla, že tieto krajiny spĺňajú kritériá oprávnenosti. Mal by sa im preto poskytnúť režim VSP+ odo dňa nadobudnutia účinnosti tohto nariadenia a príloha III k nariadeniu (EÚ) č. 978/2012 by sa mala zodpovedajúcim spôsobom zmeniť.
            
         
               (6)
            
            
               Komisia preskúma stav ratifikácie príslušných dohovorov a ich účinného vykonávania zo strany zvýhodnených krajín, ako aj ich spoluprácu s príslušnými monitorovacími orgánmi podľa článku 13,
            
         PRIJALA TOTO NARIADENIE:
   Článok 1
   V stĺpcoch B a A prílohy III k nariadeniu (EÚ) č. 978/2012 sa vkladajú tieto krajiny a príslušné abecedné kódy:
   
      
                  „Salvádor
               
               
                  SV
               
            
                  Guatemala
               
               
                  GT
               
            
                  Panama
               
               
                  PA“
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2013
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 303, 31.10.2012, s. 1.